stanford-oval/wikipedia huggingface dataset:
סירל פולס
ביוגרפיה

פולס שירת בצבא הבריטי במלחמת העולם הראשונה והגיע לדרגת קפטן. בשירותו הוצב במטה הדיוויזיה ה-36 (אלסטר) וה-62 (מערב רידינג). עוטר בעיטור צרפתי זוטר בשם "צלב המלחמה" (Croix de Guerre) על שירותו במלחמה.
לאחר המלחמה כתב מספר כרכים בספר הרשמי הבריטי אודות תולדות המלחמה הגדולה (השם שבו כינו את מלחמת העולם הראשונה לפני שפרצה השנייה). בהמשך כתב ספרים נוספים בהיסטוריה צבאית. היה פרופסור להיסטוריה צבאית באוניברסיטת אוקספורד בין השנים 1946 ל-1953.
מלבד ספרו תורגמו לעברית גם כמה מאמרים שכתב.
ספריו

The History of the 36th (Ulster) Division (1921) (Reprinted 1998 ISBN 978-0-09-478310-2)
Military Operations - Egypt and Palestine Vol I. From the outbreak of war with Germany to June 1917 (with Sir George MacMunn) (London, 1928) (גרסה רשמית)
Military Operations - Egypt and Palestine: Vol II. From June 1917 to the end of the War (London, 1928) (גרסה רשמית)
War Books (1930)
Military Operations - Macedonia: Vol I. From the Outbreak of War to the Spring of 1917 (London, 1933) (גרסה רשמית)
Military Operations - Macedonia: Vol II. From the Spring of 1917 to the end of the war (London, 1933) (גרסה רשמית)
Marshal Foch (London, 1939)
Military Operations - France and Belgium,1917: Vol I, The German Retreat to the Hindenburg Line and the Battles of Arras (London, 1940) (גרסה רשמית)
Military Operations, France and Belgium, 1917: Vol II, The German Retreat to the Hindenburg Line and the Battles of Arras Cyril Falls, Cyril Bentham Falls, Archibald Frank Becke, James E. Edmonds. (London, 1940) Macmillan reprinted 1992 ISBN 0-901627-90-9
The Nature of Modern Warfare (1941)
The Second World War : a short history (1948)
Elizabeth's Irish Wars (1950) ISBN 0-389-03961-6
A Hundred Years of War (1953)
The Great War (1961) ISBN 0-399-50100-2 - הספר תורגם לעברית בשם "מלחמת העולם הראשונה" בהוצאת מערכות בשנת 1981
The Art of War: from the Age of Napoleon to the Present Day (1961)
Armageddon, 1918 (1964) ISBN 0-933852-05-3
Caporetto 1917 (1966)
Great Military Battles (עורך) (1971) ISBN 0-600-01652-8
The Birth of Ulster (1973) ISBN 0-416-78210-8
Rudyard Kipling: A Critical Study (London, ?)
הערות שוליים

↑  שמו תועתק לעברית גם "סיריל" ושם משפחתו תועתק גם "פוללס"
| --- | --- |
בקרת זהויות :  NLI: 987007261059505171  PLWABN: 9810699765105606  BnF: cb16947814z (data)  CiNii: DA05452178  GND: 1055146490  ICCU: CUBV093561  ISNI: 0000 0001 1750 8554  LCCN: n50011571  NKC: kup20030000026172  NLG: 231259  NTA: 067587763  SNAC: w6t306rn  SUDOC: 080726933  Trove: 1223863  VIAF: 22813256   WorldCat (עם VIAF): 22813256
סביון ליברכט

| --- | --- |

ליברכט ב"מפגש סופרים" בקריית ביאליק, פברואר 2016
 לידה:  13 בינואר 1948 (בת 76) מינכן, אזורי הכיבוש בגרמניה 
 שם לידה:  Sabine Sosnowski 
 מדינה:  ישראל 
 מקום לימודים:  אוניברסיטת תל אביב 
 שפות היצירה:  עברית 
 פרסים והוקרה:  פרס היצירה לסופרים עבריים  פרס התיאטרון הישראלי  פרס אקו"ם 
 
סביון ליברכט (נולדה ב-13 בינואר 1948) היא סופרת, מחזאית ותסריטאית ישראלית.
ביוגרפיה

ליברכט נולדה בשם סבינה סוסנובסקי במינכן שבגרמניה, להורים ניצולי השואה. ב-1950 עלתה לישראל עם הוריה. בילדותה התגוררה בבית דגן ולאחר מכן בבת ים. לאחר השירות בצה"ל נסעה ללמוד בלונדון ושינתה שמה לסביון.
למדה ספרות ופילוסופיה באוניברסיטת תל אביב, והועסקה כעיתונאית בירחון "את". אוסף סיפוריה הראשון, "תפוחים מן המדבר", יצא לאור בשנת 1986.
ליברכט פרסמה שני רומנים, אך היא נודעת בעיקר בזכות סיפוריה הקצרים, שאת חלקם עיבדה למחזות. סגנון כתיבתה הוא ריאליסטי, מורכב, דחוס ומלא מתח. בכתיבתה ניכרת העדפה לקול הפנימי של הדמות המרכזית, על פני ההתרחשות החיצונית. סיפוריה נוגעים בהוויה הישראלית, והיא מרבה לעסוק בקונפליקטים המאפיינים הוויה זו: הקונפליקט הדתי-חילוני, היהודי-ערבי והבין-דורי. סיפוריה מושפעים מחוויותיה כבת לניצולי השואה, ורבים מסיפוריה נוגעים בשואה ובהשלכותיה על הניצולים וצאצאיהם.
ליברכט גרושה ואם לשניים.
יצירתה > ספריה

תפוחים מן המדבר, ספרית פועלים, 1986
סוסים על כביש גהה, ספרית פועלים, 1988
סינית אני מדברת אליך, כתר, 1992
צריך סוף לסיפור אהבה, כתר, 1995
איש ואישה ואיש, כתר, 1998
נשים מתוך קטלוג, כתר, 2000 - מתוכו, הסיפור "אמא של ולנטינה" עובד לסרט באותו השם
סואד: פרק מתוך קאנון אנושי, כתר, 2000
מקום טוב ללילה, כתר, 2002
הנשים של אבא, כתר, 2005
פנינים לאור היום, כתר, 2015
השושבין, כתר, 2020
יצירתה > מחזותיה שהוצגו

סוניה מושקט, עיבוד של ליברכט לסיפור פרי עטה, הוצג בהבימה, בבימוי איציק ויינגרטן, מוזיקה אלברט עמר, תפאורה פרידה שהם, פברואר 1998. הפקות נוספות: תיאטרון ציריך, שווייץ (2000), תיאטרון בון, גרמניה (2007).
סינית אני מדברת אליך, עובד על ידי ליברכט למחזה שהוצג בבית ליסין מ-2005, ועליו זכתה בפרס מחזאית השנה. הפקות נוספות: תיאטרון ברן, שווייץ (2006), תיאטרון קיל, גרמניה (2008), תיאטרון אודיאון, בוקרשט (2009)
תפוחים מן המדבר, עיבוד של ליברכט לסיפור מתוך קובץ סיפוריה הראשון, הוצג בבית ליסין מ-2006. ההצגה זכתה בפרס התיאטרון הישראלי למחזאית השנה. הפקות נוספות: מנילה, הפיליפינים (2009), דנבר, ארצות הברית (2011).
הבנאליות של האהבה, הוצג בבית ליסין מ-2009 וזכה בפרס התיאטרון למחזה המקורי. הפקות נוספות: תיאטרון בון, גרמניה (2008), תיאטרון דורטמונד ומונסטר, גרמניה (2008), תיאטרון אופסלה, שוודיה (2010), תיאטרון אולם, גרמניה (2010), תיאטרון "המקום", וינה (2011), הלסינקי, פינלנד (2011).
רוחל'ה מתחתנת, עיבוד של ליברכט לסיפור פרי עטה. הוצג בבית ליסין מ-2010, וזכה בפרס התיאטרון להצגת השנה ולמחזה המקורי.
סוסים על כביש גהה, עיבוד של ליברכט לסיפור מקובץ סיפוריה השני. מוצג בבית ליסין מספטמבר 2012.
יצירתה > תסריטים לטלוויזיה

שם נרדף, בשיתוף עם עליזה אולמרט (הערוץ הראשון, 1989).
האסיסטנט של אלוהים (טלעד, 1990).
כידונים ואורכידאות (1990).
יצירתה > סרטים המבוססים על סיפוריה

דשאים סגולים (1998)
הילד של דיאנה (2004)
אמא של ולנטינה (2008)
תפוחים מן המדבר (2015)
פרסים שהוענקו לה > בישראל

פרס אלתרמן על הקובץ "תפוחים מן המדבר" (1987).
פרס אקו"ם (1990).
פרס הטלוויזיה על התסריט "כידונים ואורכידאות" (1990).
פרס ראש הממשלה (1991, 1999).
פרס התיאטרון: מחזאית השנה על "סינית אני מדברת אליך" (2004).
פרס התיאטרון: מחזאית השנה על "תפוחים מן המדבר" (2006).
פרס התיאטרון: מחזה מקורי על "הבנאליות של האהבה" (2009)
פרסים שהוענקו לה > מחוץ לישראל

פרס אמיליה רוזלי, איטליה על "נשים מתוך קטלוג" (2002).
פרס ויצו איטליה על "נשים מתוך קטלוג" (2003).
פרס אמלפי, איטליה על "מקום טוב ללילה" (2005).
פרס ויצו, צרפת על "מקום טוב ללילה (2009).
לקריאה נוספת

שי רודין, פוליטיקלי לא קורקט: פוליטיקה של מין, מגדר ומדינה בסיפורת של סביון ליברכט, אורלי קסטל-בלום ורונית מטלון (חיפה, תש"ע 2010) <דיסרטציה. אוניברסיטת חיפה> (הספר בקטלוג ULI)
שי רודין, "'אני דלילה טובה' – אהבתם של 'אחרים' בנובלה סואד לסביון ליברכט". הדור, גיליון מס' 4, עמ' 102–110, 2011.
סביון ליברכט, אמסלם, באנתולוגיה "תמונה קבוצתית" (ספרות ישראלית במאה ה-21), עמ' 370–381, הוצאת כרמל, 2017. (הספר בקטלוג ULI)
הערות שוליים

↑  דפנה לוי, בתוך נימי הצללים, באתר ישראל היום, 13 בינואר 2021
↑  פרס אקו"ם(הקישור אינו פעיל, 14.10.2021)
| --- | --- |
בקרת זהויות :  NLI: 987007264679105171  PLWABN: 9810636577005606  BnF: cb144774448 (data)  CANTIC: a12118953  CiNii: DA18950076  GND: 123975441  ICCU: RAVV219107  ISNI: 0000 0001 0991 8019  LCCN: n88194688  NKC: jo20010084275  NLA: 35507890  NTA: 181106280  RERO: 02-A013915546  SELIBR: 394612  SNAC: w67s9z4q  SUDOC: 07658612X  Trove: 978450  VIAF: 78782304   WorldCat (עם VIAF): 78782304
סטאר 244

| --- | --- |

Star 244 (כבאית)
 מאפיינים כלליים
 יצרן:  "Fabryka Samochodów Ciężarowych "Star
 שנות ייצור:  1975–2000
 הרכבה:  פולין פולין
 אורך:  6,310 מ"מ (דגמים "P244/244S ") 6,850 מ"מ (דגם "Star 244L") 5,215 מ"מ (דגם "3W244")  5,710 מ"מ (דגם "C244")
 מפרט טכני
 מנוע:  6 צילינדרים, 6,842 סמ"ק, המפיק 150 כ"ס מנוע דיזל (מנוע מדגם "S42")
 הילוכים:  תמסורת ידנית - 5 מהירויות
 מהירות מרבית:  82 קמ"ש
 צריכת דלק:  26 ליטר ל-100 ק"מ
סטאר 244 (בפולנית: Star 244) היא משאית, אשר יוצרה על ידי יצרנית כלי הרכב הפולנית "Fabryka Samochodów Ciężarowych "Star בין השנים 1975–2000.
דגמי "סטאר 200" היו בשרות מכבי אש, הפולני כבאיות.
דגמי "סטאר 244" יוצרו עם הנעות: 2x4, והנעה כפולה 4x4.
תצורות "סטאר 244"

כבאית (מספר תצורות)
בסיס מטען לעגורן
משאית מטען
דגמי "סטאר 244"

Star 244L
3W244
244R
244RS - משאית מטען
3W244R
C244
244S
P244
תמונות

סטאר 244 עגורן
סטאר 244 עגורן
סטאר 244 עגורן
סטאר 244 עגורן
סטאר 244 (משמאל) כבאית
סטאר 244 דגם "244L" כבאית
סטאר 244 כבאית
סטאר 244 כבאית
סטאר 244 כבאית
סטאר 244 כבאית
סטאר 244 כבאית
כבאית סטאר 244 (מימין), כבאית מרצדס דגם "GBA 2,5/24 Mercedes Benz 1326" (משמאל)
ראו גם

סטאר 20
סטאר 200
סטאר 742
סטאר N52
סטאר 1142
סטאר S2000
סטאר 1466
סטאר 266M
סטאר 8.125
לקריאה נוספת

סטאר 244 - תמונות (osp.pniewy.wlkp.pl/pl/599p52-gba-2516-star-244)
הערות שוליים

↑  דגמי סטאר 200polskie-auta.pl/stara/star200
↑  סטאר 244 - דגמיםallegro.pl/listing
↑  סטאר 244 דגם "RS"imcdb.org/vehicle
סליפינג ג'יאנט

"הענק הישן" כפי שהוא נראה מפארק הילקרסט
סליפינג ג'יאנט בציור של ויליאם ארמסטרונג (1822–1914)
סליפינג ג'יאנט (מאנגלית: הענק הישן) הוא הר שולחן בדרום חצי האי סיבלי (Sibley) בחלקה הקנדי של ימת סופיריור, שצוקיו מתנשאים לגובה של 250 מטרים. ההר הוא סיל – מחדר פלוטוני רדוד הנוצר מחדירת מאגמה לסלעי הליתוספירה והתגבשותה לסלע פלוטוני.
סליפינג ג'יאנט מצוי בשטח "פארק הענק הישן" (Sleeping Giant Provincial Park) ומהווה חלק מהשילד הקנדי.
רקע גאולוגי

השילד הקנדי – המהווה את בסיסה של היבשת הצפון אמריקאית – מורכב מסלעי יסוד שמקורם בפרקמבריון וכולל כמה מהסלעים העתיקים ביותר בכדור הארץ. הוא מחולק לחבלים גאולוגיים ותת-פרובינציאליים המבוססים על ההבדלים בסוג המסלע, במבנה ובגיל.
פארק הענק הישן מצוי בתחום הפרובינציה המבנית הדרומית, באזור שנקרא בעבר "לוח ניפיגון" וכעת מכונה "שלוחת ניפיגון" (Nipigon Embayment). שלוחה זו היא רצועת בקעים יבשתית בצפון-מערב אונטריו המייצגת בקע כושל – זרוע לא פעילה של צומת משולש. שלוחת ניפיגון מורכבת מרצף של סלעי משקע מהמזופרוטרוזואיקון – דולומיט, אבן בוץ וקוורץ ארניטי, שנוצרו לפני 1.3 מיליארד שנים. לתוך סלעים אלה חדרו לפני 1.1 מיליארד שנים מחדרים דיאבזיים תואמים, המשתרעים מימת סופיריור צפונה לימת ניפיגון.
בפולקלור

מאחר שדיאבז עמיד במידה רבה לסחיפה, הסיל נחשף כלוח רחב מעל סביבתו לאחר שהוסרו שכבות הסלע אליהן חדר. בסלע הקשה נוצרו סדקים בהם חלה בליה, ומנקודות תצפית מסוימות נראה הסיל כראשו השכוב של ענק בעל גרגרת – מקור שמו.
אגדות רבות ליוו במהלך ההיסטוריה את המחדר. אחת מהן – של בני שבט אוג'יבווי (Ojibway) – גרסה כי "הענק הישן" הוא ננבוזו (Nanabozho), הרוח הגדולה של מי הים העמוקים.
האגדה מספרת כי בשל נאמנותם לאלים והיותם חרוצים ושלווים, החליט ננבוזו לגמול להם. יום אחד הוא זימן את ראש השבט למקדש "הרעם הגדול" שלו על "הר הרעם" – גם הוא סיל, והזהיר אותו שאם יספר את הסוד לסוחרים, הוא – ננבוזו – יהפוך לאבן והשבט יישמד. ראש השבט נתן את הבטחתו, וננבוזו סיפר לו על מכרה כסף עשיר, הידוע כיום כ"אי הכסף".
הרוח הגדולה הנחתה את הצ'יף אל תוך המכרה, ובני השבט הפכו מפורסמים ביצירות הכסף שלהם – שהיו כה יפות עד כי לוחמי שבט הסו שאפו לגלות את סודם. משלא הועילו עינויים והרג, הערימו הלוחמים על בני השבט ושלחו גשש שהתחפש לבן ננבוזו. זה הצליח להיטמע ביניהם, נכנס למכרה ויצא ממנו עם כמה גושי כסף.
בדרכו חזרה עצר לרכוש מזון, ושילם בגוש כסף גדול. הרוכלים שכנעו אותו להסגיר את מיקום המכרה, אך משהתקרבו אליו פרצה סופה עזה. הסוחרים טבעו באגם ובן הסו נמצא שט בקאנו ללא מטרה, כשהוא נתון בשיגעון.
במקום בו הייתה קודם גישה לאגם התגלתה בשוך הסופה דמות גדולה של אדם ישן. אזהרתו של ננבוזו התגשמה והוא הפך לאבן.
שבעת פלאי קנדה

רשות השידור הקנדית – CBC, ערכה תחרות אינטרנט לבחירת "שבעת פלאי קנדה". בתחרות זו הגיע "הענק הישן" למקום הראשון, כשהוא מותיר מאחוריו בהפרש קולות ניכר את מפלי ניאגרה, את הרי הרוקי, את זוהר הצפון ותופעות טבע רבות נוספות.
ראו גם

גאולוגיה - מונחים
הערות שוליים

↑  ארניט – משקע חולי מגובש
↑  CBC.CA - Seven Wonders of Canada - Your Nominations - Sleeping Giant, Ontario
↑  אגדת "הענק הישן"
↑  תחרות "שבעת פלאי קנדה"
איור של ננבוזו
נפילת הענקים

| --- | --- |

עטיפת החוברת Fall of the Hulks: Gamma #1 מדצמבר 2009, אמנות מאת אד מקגינס, מארק פארמר, דייב סטיוארט, ג'ון רומיטה הבן, קלאוס ג'נסן ודין וייט.
 מידע קומיקס
 יוצר:  ג'ף לואב, גרג פאק (כותבים) וילס פורטשיו, פול פלטייר (מאיירים)
 תקופת פרסום מקורית:  דצמבר 2009 – אפריל 2010 (כ־122 ימים)
 סינדיקציה:  מארוול קומיקס
 מספר החוברות:  15
נפילת הענקים (באנגלית: Fall of the Hulks) היא קשת סיפור קרוסאובר בקומיקס אשר יצאה לאור על ידי מארוול קומיקס בין דצמבר 2009 לאפריל 2010 והתרחשה בחוברות הענק הירוק. המיני-סדרה הראשית נכתבה על ידי ג'ף לואב וגרג פאק ובאוירה על ידי וילס פורטשיו ופול פלטייר. עלילת הסיפור מביאה את תכנונה של מזימה בידי ארגון נבלי-על בשם אינטליג'נסיה לחטוף את שמונת האנשים החכמים ביותר על פני כדור הארץ, מה שמוביל לסיכול תוכניותיהם בידי הענקים השונים.
במיני-סדרה השתתפו דמויות משנה רבות מעולמו של הענק הירוק, ביניהן הענקית הירוקה, הענק האדום, סקאאר, איי בומב, ליירה, דוק סמסון, הענקית האדומה, וכן קבוצות האוונג'רס, ארבעת המופלאים ואקס-מן.
מיני-סדרה זו מהווה חלק מקשת סיפור שהחלה עם "כוכב הענק הירוק" משנים 2006–2007 ו"מלחמת-עולם הענק הירוק" משנים 2007–2008, והסתיימה עם "מלחמת-עולם הענקים" משנת 2010.
עלילה > נפילת הענקים: אלפא, גמא

הסיפור מתחיל בגילוי שנבל-העל מודוק הוא אחד המדענים העומדים מאחורי ארגון חשאי חורש מזימות בשם אינטליג'נסיה, אשר כולל גם את המנהיג, דוקטור דום, הדעתן המטורף, מכשף, ראש ביצה והרוח האדומה. יחדיו, הם מלקטים את הידע הנדרש כדי שמודוק ייצור את הענק האדום. הקבוצה חושפת את העובדה שהם מעוניינים לחטוף את שמונת האנשים החכמים ביותר עלי אדמות, ולמרות שתוכניתם אינה שלמה, היא כבר משפיעה על יקום מארוול.
הענקית האדומה נלחמת בגנרל ת'נדרבולט רוס והורגת אותו, ככל הנראה לבקשתו של ברוס באנר, שכרת ברית עם הגנרל שצד אותו כל אותן שנים. במהלך הלווייה מופיעים בטי רוס וגלן טאלבוט, שנחשבו למתים. מאוחר יותר, ליירה נראית בחברתה של הענקית האדומה, ומודוק חבר אליהן מסיבה שאינה ברורה.
עלילה > הענק הירוק, חלק ראשון

לאחר שסקאאר עוזר לארבעת המופלאים בניו יורק, הוא מוכרז כגיבור והעיר עורכת מצעד לכבודו. בזמן המצעד מופיע אואטו הצופה, ובאנר רואה את אשתו המתה כביכול בקהל. הוא משוכנע שאשתו חזרה לחיים, ומשתגר משם כדי לדבר עם הענק האדום ולהזהיר אותו אם הוא מעורב בשובה של אשתו. הענק האדום לועג לבאנר ואומר לו שהוא לא מחשיב אותו כאיום. הוא מתעמר בו כדי שישתנה לענק הירוק, אך באנר משתגר משם לטירתו של דום בלטבריה, כנראה כדי להשתנות באין מפריע. בהמשך, הענק הירוק מסתער על טירתו של דוקטור דום ונלחם בו, אך זה האחרון מתגבר עליו בעזרת כוחות קסם. סקאאר משתמש במשגר של באנר ומופיע במקום כדי להילחם בדום לא משום שרצה לעזור לאביו, אלא מכיוון שרצה להיות זה שהורג אותו. אולם, דום מתגבר עליו בעזרת כשפיו ומשנה את צורתו לצורת ילד בן 5 ללא כוחותיו. דום מסביר שהענק איתו נלחם היה למעשה האלקבוט - רובוט בעל אנרגיה קוסמית, שאותה שאב דום לעצמו כדי להביס אותו וכדי להעצים את כוחו שלו. עוד הוא מגלה להם שההאלקבוט נשלח בידי המנהיג, וכי "הצלתו" של סקאאר ומותו המתקרב מידיו של דוקטור דום לא תהיה לחינם. בדיוק כשהוא עומד להנחית את המכה הניצחת, באנר משתגר לשם ומציל את בנו. דום מנצל את ההזדמנות כדי לנסות ולהרוג את שניהם, שנמצאים בעמדת נחיתות, אבל באנר מנטרל את הטכנולוגיה שלו. דום מחליט להשתמש בכוחות הקסם שלו במקום, אולם הוא סובל מהרעלת האנרגיה הקוסמית שנספגה מההאלקבוט. הדבר גורם לו לאבד את האינטליגנציה שלו והוא אינו מסוגל לזכור את הכשפים הדרושים להרוג אותם או איך להשתמש בשריון שלו.
המנהיג מפעיל מחדש את רובוט הענק, שלוקח משם את דום. באנר פוגש לבסוף בבנו בצורתו ובמחשבתו האנושית ומנסה להתחבר אליו, אך סקאאר מפנה לו עורף ואומר שאכפת לו רק להשיב את אשתו חזרה בכל מחיר, ושבאנר סידר את סקאאר כדי שימצא את טכנולוגיית השיגור ויעקוב אחריו ללטבריה, ללא קשר לסכנה בו הוא נמצא. הוא מדגיש בפניו את רצונו להרוג אותו ביום מן הימים בהם ישנה את צורתו חזרה מצורת הענק. בינתיים, פלשבק מראה כיצד הענקית האדומה מונעת מג'ניפר וולטרס להימלט מאחזקתו של ארגון A.I.M. במהלך הקרב ביניהן, הענקית האדומה מכה בה ללא רחמים ושוברת את מפרקתה בעזרת כבל. בפאנל האחרון של החוברת, נדמה שג'ניפר מתה והענקית האדומה עומדת מעל גופתה.
עלילה > הענק האדום, חלק ראשון

הענק האדום מגיע לבניין בקסטר ומוודא שלא היו כל פצועים במהלך חטיפתו של ריד ריצ'רדס בידי אינטליג'נסיה. הוא נלחם בדבר, אך מנסה להזהירו מפני מותו המתקרב. הוא לבסוף מצליח לשכנע אותו שעליהם לתחום את האזור השלילי. הענק האדום מנסה לספוג כמה מהאנרגיות השליליות כדי להרוויח מעט זמן, אך האנרגיות שורפות ומחלישות אותו. הוא מאבד את אחיזתו בבן גרים אך מציל אותו ברגע האחרון. בינתיים, ליירה תופסת את מקומה בקבוצת "ארבעת המפחידים" (שכוללת אותה, קלו, המכשף ואת הלוכד), והם מתכוננים לתקוף את בניין בקסטר בעקבות בגידתה של ת'נדרה. היא מביסה את הלפיד האנושי לבדה, אם כי בגדיה נשרפים כתוצאה מהעימות איתו. היא לוקחת חליפה אדומה של ארבעת המופלאים ונפגשת עם המכשף. המשימה מוכתרת כהצלחה, וריד ריצ'רדס נלכד. השניים עוזרים לקבוצת האוונג'רס, שנקלעה למאבק עם הענקית האדומה כשניסתה לחטוף את הנרי פים בשביל ארגון אינטליג'נסיה.
עלילה > נפילת הענקים: הענק האדום, חלק ראשון

הענק האדום מבצע משימות כתוצאה מברית עם באנר, כולל מסע למפקדה סודית של ארגון A.I.M שמאכלסת לא רק את כפיליו של מודוק אלא גם אוטומטון (רובוט) קוסמי של הענק הירוק. בזמן שהוא מנסה להשמיד את האוטומטון הקוסמי, הוא מפעיל אותו בטעות בעזרת אנרגיות קוסמיות משלו. האוטומטון הקוסמי של הענק מביס את איי בומב ואת הענק האדום, לפני שנקרא לחזור בידי המנהיג. הענק האדום וריק ג'ונס חוזרים אל באנר ומדווחים לו את האירועים אשר התרחשו, והענק האדום מגלה לברוס שיש לו בת.
עלילה > הענק הירוק, חלק שני

באנר מנסה להציל את פים, אך זה האחרון הודף את נסיונותיו ואינו סומך עליו, מאחר שקרא את חתימת האנרגיה של הענק האדום במבנה המולקולרי של באנר. הענקית האדומה מצליחה להרעיל אותו בעזרת מאלחש עצבי. אולם, בניגוד להוראותיה של הענקית האדומה ללכוד אותו בחיים, המאלחש העצבי הורג אותו. באנר מצליח לשכנע אותה לחבור אליו כדי להציל את פים. באמצע הכאוס המתחולל, באנר זורק את אמדאוס צ'ו לעבר וור משין, וצ'ו שואל את חליפת השריון כדי ליצור פעימת דפיברילציה ולייצב את חייו של פים. פים מנסה להפוך לאיש הענק אך השפעותיו של המאלחש העצבי גורמות לו להתכווץ חזרה לגודלו הרגיל. דבר זה מאפשר לענקית האדומה את ההזדמנות לתפוס אותו ולשגר אותו לאינטליג'נסיה. אחרי חטיפתו של פים, באנר נפגש עם האוונג'רס החדשים ודורש את שיתוף פעולתם בתוכניתו, מאחר שהפריעו להצלתו של פים והיו אחראים לחטיפתו. באנר מארגן קבוצה שכוללת את איי בומב, נאמור, ספיידרמן, וולברין, קורג ואמדאוס צ'ו, ויוצא למשימה במטוס סילון של האוונג'רס כדי להציל את ריצ'רדס, פים, האנק מק'קוי, טצ'אלה ובטי רוס. משימתו האישית היא להציל את בטי בכל מחיר, ולהציל את העולם מידי אינטליג'נסיה.
עלילה > הענק האדום, חלק שלישי

הענק האדום מנסה להציל את טצ'אלה מידי הרוח האדומה וקופי העל שלו, אך ניסיון ההצלה שלו מסוכל בידי קבוצת אקס-מן, שחושבת שהוא אויביהם. הוא מקבל סיוע לא צפוי מקופי העל לפני שגם הם מפנים לו עורף ומתקיפים אותו. אחרי שהוא הורג אחד מהם, הרוח האדומה מרסק את ליבו בזעם. כאשר הענק האדום מתעורר לאחר מכן הוא מגלה שלא רק שהרוח האדומה נמלט עם טצ'אלה, אלא שגם חטף את האנק מק'קוי. הוא חוזר כדי לדווח לבאנר את התקדמותו, והשניים מתעמתים בנוגע למעשיו ולגישתו של הענק האדום. באנר מנסה לשכנע אותו שארגון אינטליג'נסיה משחק בו וגורם לו להתנהג כמו הענק הירוק הישן.
עלילה > נפילת הענקים: הענק האדום, חלק שני

אחרי שהענק האדום אומר לבאנר שליירה היא בתה של ת'נדרה, הוא נזכר שאמר לת'נדרה לגבי ארגון אינטליג'נסיה ושתסכים להצעתם להצטרף אליהם, אבל שתשמור איתו על קשר בחשאי. עוד הוא נזכר שהיא הצילה אותו מסמסון, איך השניים הדפו את המכשף ואת בני בריתו, וכיצד הם הגיעו לטירתו של דוקטור דום בשביל לגנוב את מכונת הזמן שלו. בזמן ההווה, הם מותקפים על ידי יצורים ערפדיים בטירתו של דום ומשתגרים לזמן העתיד. בעתיד, השניים מוצאים עצמם במדבר, והענק האדום מחביא את מכונת הזמן. הוא שולח את ת'נדרה הביתה, לא לפני שהשניים חולקים נשיקה.
עלילה > נפילת הענקים: הענקיות הפראיות, חלק ראשון

ליירה מתקיפה את אמה במדבר בזמן שת'נדרה מחפשת מים לשתייה. לאחר שת'נדרה מגלה פרטים אודות העתיד, היא נלחמת בה בחזרה. בהמשך, ליירה נפגשת עם המכשף, שנשלח בידי אינטליג'נסיה ואומר שחברי הארגון צפו בקרב בינה לבין אמה. היא נלחמת בו בעזרתם של ארבעת המפחידים - חברי קבוצתה מהעתיד - עד אשר הענקית האדומה מגיעה ותוקפת אותה. המכשף עוצר את הענקית האדומה, ולפני שעוזב מציע לליירה מקום בקבוצתו. ליירה מסכימה, אולם ברגע שהיא מרוויחה את אמונם, היא מחפשת אחר ג'ניפר וולטרס ומוצאת אותה בתרדמת.
עלילה > הענק הירוק, חלק שלישי

גם ברוס באנר וגם הענק האדום מתקיפים בנפרד את נושאת המטוסים המרחפת של אינטליג'נסיה, בעוד אמדאוס צ'ו מנסה לקחת את בטי רוס מידיו של טאלבוט. במהלך הקרב, ליירה מתקיפה את באנר ואת סקאאר. לתדהמתו הרבה של סקאאר, באנר עובד עם ליירה ומגדיל את רמת האינטליגנציה שלה בארבע רמות. באנר מגלה לו שהוא ניצל אותו ואת השאר כדי להציל את אשתו. הוא מבטיח לו שסקאאר יקבל את מבוקשו. השניים מותקפים בידי הענקית האדומה, וסקאאר נלחם בה בעוד באנר מנסה לשחרר את החטופים. הענקית האדומה פוצעת את סקאאר, ובאנר תוקף אותה בתגובה. כשצ'ו מנסה לקחת את בטי מידיו של טאלבוט, היא מגנה על טאלבוט והודפת את נסיונותיו להצילה. לפני שטאלבוט נעלם מהמקום, הוא נועל אותה בכספת. אמדאוס צ'ו מנסה לשחרר אותה בזמן שבאנר נלחם בענקית האדומה. תוכניתו של ארגון אינטליג'נסיה להשתמש בענק האדום כמקור כוח מצליחה, ומספר גיבורי-על, חיילים ותושבים בוושינגטון משנים את צורתם לענקים, כולל אמדאוס צ'ו. פיצוץ עז משליך את סקאאר מנושאת המטוסים המרחפת, בעוד באנר מובס על ידי גיבורי-העל הענקים. הוא מוחזק יחד עם שאר החטופים בעולם פנטזיה.
עלילה > הענק האדום, חלק רביעי

בדיעבד מתגלה כי באנר והענק האדום הובילו אותם לשם, ובכך החלו את הברית ביניהם. מודוק, יחד עם הענק הקוסמי והגמא-דרואידים של הדעתן המטורף לכדו את הענק האדום כשהסתנן לנושאת המטוסים המרחפת. מודוק משתמש בו כחלק ממערכת ליצירתו של צבא ענקים, שיישלחו למשימה להשתלט על ארצות הברית. תוך כדי התהליך, מספר גיבורי-על נחשפים והופכים לגרסאות ענק של עצמם. דדפול הוא הראשון שהופך לענק כאשר הוא משחרר את הענק האדום לפני שהצליחו לרוקן את כוחותיו לגמרי.
עלילה > נפילת הענקים: הענק האדום, חלק שלישי

מתברר שאיי בומב עקב אחרי מעשיו של הענק האדום, והשניים מתעמתים. איי בומב מגלה שהסוכנים שלקחו אותו היו סוכני A.I.M ולא S.H.I.E.L.D, שעבדו עבור המנהיג ומודוק. עוד הוא מגלה שהענק האדום הרג את אבומיניישן כדי להשיג את הדם המוטאנטי שלו, שמרלו צ'נדלר הייתה זו שחילצה אותו מהבסיס, וכיצד דוק סמסון השאיר לו מסר מנטלי להרוג את ברוס באנר. מתברר שבאנר אמר לאיי בומב לתקוף את הענק האדום, ובמהלך דיון ביניהם שאיי בומב אינו יכול להשתנות חזרה לריק ג'ונס ושאסור לו ליהנות מכך שהוא יצור מפלצתי, הענק האדום מגיע בזעם ומגלה מדוע הוא הותקף. החבורה מפעילה את המסר החבוי בריק על ידי גרימת הכאתו של באנר בידי הענק האדום. ברוס אומר לריק שהוא לא מאשים אותו בכך שגרם לו להפוך מלכתחילה לענק הירוק.
עלילה > נפילת הענקים: הענקיות הפראיות, חלק שני

ליירה מחלצת את ג'ניפר וולטרס, וזאת לאחר שבאנר הגביר את רמת האינטליגנציה שלה. היא מסבירה לה שהצטרפה לשורות אינטליג'נסיה כדי למצוא אותה. באנר יוצר איתה קשר ואומר לה להמתין להתקפתו על הבסיס. בינתיים, ג'ניפר מספרת לליירה על ימי ילדותה עם ברוס ועל מקורותיה, לפיהם קיבלה עירוי דם מבאנר שהציל את חייה אך גם הפך אותה לענקית הירוקה. ליירה מספרת שבזמן העתיד חשבו שוולטרס הפכה לענקית הירוקה כדי לנקום את מות אמה מידי חיילים. ג'ניפר מגיבה לכך באומרה שסיפור זה סופר לה כדי להעניק לה תקווה. ליירה אומרת לה על העימות בינה לבין אמה במדבר, וכי היא משוכנעת שהיא רעה. השתיים מותקפות בידי הענקית האדומה, ואחרי קרב ביניהן ג'ניפר מנסה לשכנע אותה להצטרף אליהן בהאמינה שארגון אינטליג'נסיה מפעיל עליה מניפולציות. אולם, היא מפילה אותן מבסיס נושאת המטוסים המרחפת.
עלילה > נפילת הענקים: הענק האדום, חלק רביעי

בפלשבק לאחור, הענק האדום אומר לארגון אינטליג'נסיה שתוכניתם תיכשל, מה שמוביל את מודוק להתקיף אותו. הארגון מגיע למסקנה שעל באנר להרוג את המנהיג, ומשתמש במכשיר הזמן שהושאר במדבר בידי הענק האדום כדי לגלות שהעתיד נמצא תחת שליטתם.
עלילה > נפילת הענקים: הענקיות הפראיות, חלק שלישי

אחרי שהענקית האדומה השליכה את ג'ניפר וולטרס ואת ליירה מנושאת המטוסים המרחפת, הן צופות בחיילי A.I.M הענקים כשהם תוקפים את וושינגטון במהלך נפילתן. הן נוחתות עליהם אך נאלצות להימלט לביבים עקב מספרם הרב. כשהן חוזרות מעל לקרקע, הן מגלות שהחיילים התפצלו לעבר בניין הבירה ולעבר הבית הלבן. צמד הענקיות מנצלות את העובדה שהחיילים הפכו לענקים ומכעיסות אותם מספיק בשביל שיתעמתו אחד עם השני. ליירה מבחינה במוזיאון הסמית'סוניאן ועושה את דרכה פנימה, ביודעה שקפסולת הזמן שנמצאת בפנים תימצא בזמן העתיד.
אל הקרב מצטרפים סקאאר, איי בומב, קורג והגיבורים הענקים. באמצע הקרב, וולטרס מדריכה את ליירה בהבדלים בין טוב ורע, כמו להציל את חייהם של הגיבורים הענקים. הן ניצלות מהענק הימי בידי הענקית האדומה, שמסבירה שהשליכה אותן מסיפון נושאת המטוסים המרחפת כדי למנוע ממודוק לתפוס אותן. בנוסף, היא מתוודה על כך שהיא אינה רוצחת ושאף אחד - לא המנהיג ולא מודוק - לא יצליחו לשלוט בה לעולם. לאחר מכן, הענקיות הפראיות כולן מסתערות על גדודים שלמים של חיילי A.I.M.
בזמן העתיד, נודע לת'נדרה על קיומה של קפסולת זמן אשר נחשפה ונושאת מסר שנועד לה מליירה הבוגרת. ליירה מסבירה לה שהיא יודעת מדוע אמה התחבאה בזמן העבר וכמה שוולטרס שונה ממה שלימדו אותה. לבסוף, היא מודה שת'נדרה היא האישה המרשימה ביותר שהכירה אי פעם. ת'נדרה שומעת זאת, מרימה את ליירה הקטנה בזרועותיה ומודה שהיא גאה בה והיא מלאת תקווה לעתיד שלה.
ביבליוגרפיה

Fall of the Hulks: Alpha #1
Fall of the Hulks: Gamma #1
Incredible Hulk #606-608
Hulk Vol.2 #19-21
Fall of the Hulks: Red Hulk #1-4
Fall of the Hulks: The Savage She-Hulks #1-3